സീരിയല് നിര്ത്തിക്കാനാണ് എല്ലാവരും ശ്രമിക്കുന്നത്, ഇതിനു പിന്നില് നിരവധി കുടുംബങ്ങള് ജീവിക്കുന്നുണ്ടെന്ന് ഓര്ക്കണം ബീന ആന്റണി മലയാളികളുടെ പ്രിയപ്പെട്ട നടിയാണ് ബീന ആന്റണി. ബിഗ് സ്ക്രീനില് തിളങ്ങിയിരുന്ന നടി ഇപ്പോള് മിനിസ്ക്രീനില് നിറഞ്ഞ് നില്ക്കുകയാണ്. നിരവധി സിനിമകളില് വേഷമിട്ടെങ്കിലും നടി ഏറെ ശ്രദ്ധിക്കപ്പെടുന്നത് മിനിസ്ക്രീനിലൂടെയാണ്. 1986ല് ഒന്നു മുതല് പൂജ്യം വരെ എന്ന സിനിമയില് ബാലതാരമായി എത്തിയാണ് ബീന ആന്റണി അഭിനയരംഗത്തേക്ക് എത്തുന്നത്. ഡിഡി മലയാളം ചാനലിലെ ഇണക്കം പിണക്കം എന്ന സീരിയലിലൂടെയാണ് 1992ല് താരം മിനിസ്ക്രീന് രംഗത്ത് സജീവമായത്. നിലവില് മൗനരാഗം, പൂക്കാലം വരവായി എന്നീ സീരിയലുകളിലാണ് താരം അഭിനയിക്കുന്നത്. സംസ്ഥാന ടെലിവിഷന് പുരസ്കാരത്തില് സീരിയലിന് അവാര്ഡ് നല്കാത്തതില് പ്രതികരിച്ചെത്തിയിരിക്കുകയാണ് ബീന ആന്റണി. വാക്കുകള്, സീരിയല് ഒരു വാണിജ്യമേഖല തന്നെയാണ് എന്നും. അവിടെ റേറ്റിങ്ങിനാണ് പ്രാധാന്യം എന്നും ബീന ആന്റണി പറയുന്നു. താനടക്കമുള്ള നിരവധി കുടുംബങ്ങള് സീരിയലുകള് കൊണ്ടാണ് ജീവിക്കുന്നത് എന്നും. അതിന് നിലവാരമില്ല എന്നൊക്കെ പറയുമ്ബോള് വിഷമമാണ് തോന്നുന്നത്. അവാര്ഡ് തന്നില്ലെങ്കിലും ജൂറിയുടെ ആ പരാമര്ശം ഒഴിവാക്കാമായിരുന്നു സ്വാഭാവികമായ രീതിയിലുള്ള കഥാപാത്രങ്ങളും സന്ദര്ഭങ്ങളുമെല്ലാം ചെയ്യാന് ആഗ്രഹമുണ്ട്. എന്നാല് അങ്ങനെയുള്ള പരമ്ബരകളെടുത്താല് കാണാന് ആളുകളില്ല. സീരിയലിന് റേറ്റിംഗ് ആണ് ആവശ്യം. മോശമായ ഒരു പരാമര്ശം പോലും സീരിയലുകളില് ഉപയോഗിക്കാറില്ല. സിനിമ, തുടങ്ങി മറ്റെല്ലാ മേഖലകളെയും പോലെ നന്മയും തിന്മയും തമ്മിലുള്ള പോരാട്ടമാണ് സീരിയലില് കാണിക്കുന്നതും. അവസാനം നന്മയിലാണ് അത് അവസാനിക്കുന്നതും. സമൂഹത്തിന് മോശമായോ തെറ്റായ സന്ദേശങ്ങള് നല്കുന്നില്ല. എല്ലാവരും സീരിയല് നിര്ത്തിക്കാനാണ് ശ്രമിക്കുന്നത്. ഇതിനു പിന്നില് നിരവധി കുടുംബങ്ങള് ജീവിക്കുന്നുണ്ട്. ജൂറിയുടെ പരാമര്ശം ഞങ്ങളെ വേദനിപ്പിച്ചു. അവാര്ഡ് തരാതിരുന്നാല് അത്രയേ ഉള്ളു, എന്നാല് നിലവാരമില്ല എന്ന് പറഞ്ഞതാണ് വേദനിപ്പിച്ചത്, ബീന ആന്റണി പറഞ്ഞു.